|  |  |
| --- | --- |
|  | APSTIPRINU:Līvānu Bērnu un jaunatnes sporta skolasdirektore\_\_\_\_\_\_\_\_\_\_\_\_\_\_\_\_\_\_I. Iesalniece2019. gada 05. novembrī |

**Līvānu novada atklātais vieglatlētikas čempionāts slēgtās telpās U-10, U-12, grupām**

**NOLIKUMS**

1. **Mērķis un uzdevumi**
	1. Popularizēt vieglatlētiku kā veselīga dzīvesveida sastāvdaļu Līvānu novadā.
	2. Noskaidrot novada labākos vieglatlētus.
	3. Veicināt draudzības saišu stiprināšanu starp kaimiņu novadiem.
2. **Vieta un laiks**
	1. Vieglatlētikas čempionāts notiks 2019. gada 03. decembrī plkst. 13:00 Līvānu 1. vidusskolas manēžā, Rīgas ielā 101, Līvānos.
3. **Sacensību vadība**
	1. Sacensības organizē Līvānu Bērnu un jaunatnes sporta skola.
	2. Sacensību galvenais tiesnesis – Vjačeslavs Grigorjevs.
4. **Dalībnieki**
	1. Sacensībās piedalās sportisti no Latvijas.
	2. Sacensības ir individuālas.
	3. Dalībnieki startē sekojošās vecuma grupās:

 **“E” grupa:** 2011.-2012. dz. un jaunāki zēni un meitenes

 **“D” grupa:** 2009. -2010.g. dz. un zēni un meitenes

1. **Programma un cita informācija**
	1. Disciplīnas:
	* **“E”:** 30 m,150 m, 600 m, 500 m soļošana, tāllēkšana (no atspēriena koridora), augstlēkšana.
	* **“D” grupa:** 60 m, 150 m, 600 m, 500 m soļošana, tāllēkšana (no atspēriena koridora), augstlēkšana.
	1. Manēžas aplis ir 125 m.
	2. Katrs dalībnieks drīkst startēt divās disciplīnās.
	3. Tāllēkšanā– 4 mēģinājumi.
2. **Apbalvošana**
	1. 1.-3. vietu ieguvējus katrā disciplīnā apbalvo ar medaļām un diplomiem.
3. **Pieteikumi**
	1. **Pieteikšanās** sacensībām LVS mājaslapā www.athletics.lv **tiek atvērta** no **2019. gada 26. novembra** plkst. 12.00 un **tiek slēgta 2019. gada 01. decembra plkst. 18.00**.
	2. Sacensībām var pieteikties LVS juridiskie biedri un organizācijas, kuriem/-ām ir piešķirti pieejas dati LVS mājaslapas lietošanai. Tie sportisti vai organizācijas, kuriem/-ām nav piekļuves datu LVS statistikas sistēmai sūta savus pieteikumus **līdz 2019. gada 01. decembra plkst. 18.00** uz e-pastu marite.vilcane@livani.lv
4. **Finansiālie noteikumi**
	1. Dalībnieku ierašanās ir uz komandējošās organizācijas vai pašu sportistu rēķina.
	2. Izdevumus, kas saistīti ar apbalvošanu un sacensību organizēšanu, sedz Līvānu Bērnu un jaunatnes sporta skola.
	3. Dalības maksa iepriekš pieteiktajiem dalībniekiem ir 1.00 EUR.
	4. No dalības maksas ir atbrīvoti Līvānu novada sportisti.
5. **Speciālie noteikumi**
	1. Par nepilngadīgo sacensību dalībnieku veselības stāvokli un sagatavotību konkrētās distances veikšanai sacensību laikā atbildīgi ir vecāki vai dalībnieku pieteikusī organizācija, kuri to apliecina piesakoties sacensībām.
	2. Jebkuri protesti tiek izskatīti saskaņā ar IAAF sacensību 146. punktu. Protesta iesniegšanas gadījumā, komandas pārstāvim tas rakstiskā formā, kopā ar ķīlas naudu EUR 30,00 (trīsdesmit eiro 00 centi) apmērā, jāiesniedz sacensību galvenajam tiesnesim, kurš vienpersoniski izšķir visus iesniegtos protestus un kuri iesniedzami rakstiski un ne vēlāk kā 30 minūtes pēc rezultātu paziņošanas. Iesniedzējam negatīva lēmuma gadījumā ķīlas nauda netiek atgriezta.
	3. Medicīniskā palīdzība - sacensību vietā.
	4. Naktsmītnes un ēdināšana, nodrošina organizācija, kas piesaka dalībnieku sacensībām.
	5. Piesakoties sacensībām, dalībnieki apliecina, ka neiebilst savu personas datu apstrādei sacensību protokolos u sacensību laikā uzņemto fotogrāfiju un videomateriālu izmantošanai sacensību publiskajos materiālos ar mērķi iestādes darba popularizēšana, audzēkņu sasniegumu atspoguļošana. Sacensību organizators Līvānu Bērnu un jaunatnes sporta skola, reģistrācijas Nr. 4271902525, apliecina, ka personu dati netiks nodoti trešajām personām un tiks izmantoti vienīgi sacensību vajadzībām. Jūsu personas datu apstrādes pārzinis ir Līvānu BJSS kontaktinformācija: Rīgas iela 101, Līvāni, LV-5316.
	6. Apstiprinot savu dalību sacensībās, dalībnieki atsakās no jebkādu pretenziju izvirzīšanas organizatoriem vai citām pasākumu organizēšanā iesaistītajām personām pēc iespējama nelaimes gadījuma vai materiālo zaudējumu rašanās un necīnās par zaudējumu atgūšanu tiesas ceļā.
	7. Visiem dalībniekiem jāiepazīstas ar sacensību nolikumu. Tā nezināšana neatbrīvo dalībniekus no personīgās atbildības!

*Nolikumu sastādīja:*

*Līvānu BJSS vieglatlētikas trenere \_\_\_\_\_\_\_\_\_\_\_\_\_\_\_\_\_\_\_\_\_\_ M. Vilcāne*